717-es egység

## A nagy "Szupercsapat"

A 717-es egység abból a megfontolásból született, hogy a tűzoltók és mentősök ne legyenek védtelenek az intézkedéseik közepette. Clark White, a galaxis jelenlegi ura egy mentős tisz volt korábban, és nem egy társát vesztette el a városban, három társát ölték meg, méghozzá lőfegyverrel. Mindezt megelégelve férfi, mihelyt hatalomra jutott, előterjesztette, hogy alakítsák át a vészhelyzeti egységet. Így lett a 717-es egység a rendőrség, tűzoltóság és mentőszolgálat közös halmaza. Bár a mai napig vitát vált ki sokakból a "fegyveres mentős" szindróma, Clark mégis hatékonynak tartja az egységet. Ahhoz, hogy valaki ügynök legyen, el kell végeznie a kétéves képzést az akadémián, ami általában egy középiskolai/gimnáziumi/szakgimnáziumi érettségi után tehető le. Az akadémia szigorú szabályok közt működik, és csak a tapasztaltabb ügynökök taníthatnak ott.

## Az ügynökök esküje

"Én (név) a Csillagközi Nemzetek Szövetségének 717-es ügynöke, esküszöm, hogy hazámhoz hű leszek: az alkotmányt és az alkotmányos jogszabályokat szolgálom és megvédem a bűnnel szemben. Szolgálati kötelezettségeimet, ha kell, az életem árán is teljesítem. A rendet és a fegyelmet a törvény szolgálójaként annak törvényes eszközeit használva fenn tartom és betartom. Elöljáróimat, munkatársaimat megvédem, akár az életem árán is. Felszerelésemet, fegyveremet megóvom, a szolgálati titkokat megőrzöm. Kötelezettségeimet a törvények betartásával és a legjobb tudásom szerint teljesítem, a szükséges ismereteket elsajátítom. Esküszöm, hogy a Szövetséghez hű leszek és megvédem, a Szövetség és a benne élő polgárok javát szolgálom, az elesetteket és bajba jutottakat akár az életem árán is megvédem. Az alkotmányra esküszöm."

Ezt az esküt mindenkivel kimondatják, aki elvégzi az akadémiát, és utána kapják meg a jelvényüket, igazolványukat.

## Felszerelés és taktika

A 717-es ügynökök az ún. Főnix típusú repülőgépeket használják, melyek gyorsabbak minden még használatban lévő autónál, sőt néhány űrhajónál is. Pillanatokon belül ott vannak ezek a járművek bárhol, ahová rendelték őket. Még lebegni is képesek, mint a helikopterek. Fel vannak szerelve csáklyákkal, hogy el tudják vele kapni az ügynökök a menekülő repülő járműveket, az utastér pedig alkalmas őrizetesek és sérültek szállítására egyaránt, összesen 4 fő a kapacitása ennek a résznek, és persze szobákra bontható válaszfalak segítségével. A gépre szerelt vízágyúk alkalmasak tűzoltásra és tömegoszlatásra egyaránt, persze a tartály kifogyhat, szóval erre érdemes odafigyelni.

A terepen dolgozó ügynökök alapfelszerelése közé tartozik a lövés-,ütés- és szúrásálló páncélzat, amire több eszköz is tökéletesen felszerelhető.

**A 717-es ügynökök alap felszerelései (járőrözéshez):**

* Hő-, lövés-, tűz-, szúrás- és ütésálló páncélzat, melyhez mágneses cipők párosulnak.
* Pisztoly (lézer alapú)
* Gumibot

**Ezen felül felszerelhető a páncélra:**

* Körfűrész a csuklón lángoló épületekbe bejutáshoz
* Oxigénpalack tűz esetén
* Háti rakéta (jetpack)

A páncélzat sajátossága, hogy bár halálos sebet csak bizonyos mértékű átlövés után ejthetnek az ügynökön, de nem teszi őket halhatatlanná és a találatot így is megérzik. Ha rosszkor rossz helyen találnak el, az bizony eléggé fáj. A fejlődő technológia miatt nem képes tartani még a kormány sem az iramot a lőfegyverekkel, így egyes lézer alapú lövedékek képesek halálos sérülést is okozni az ügynököknek, a sisakon keresztül annál inkább.

A 717-es ügynököket kiképzik kommandózásra is, így nincs szükség külön egységre egy kommandósokat igénylő akció során. Az ügynökök maguk szerelkeznek fel ilyenkor nagy kaliberű fegyverekkel, majd osztagként mozognak a hadnagyok, illetve szükség esetén a kommandós századosok vezetésével. Hasonlóan járnak el a tűzoltásnál is, ugyanis azt a kettesével járőröző ügynökök számára tilos egyedül elkezdeni. Ilyenkor is csapatokat alkotnak az akadémián tanultak szerint, a mentést pedig szervezetten végzik, mindkét esetben ez a prioritás: az életmentés, legyen szó egy túszdrámáról vagy egy tűz esetről. Ezeket nem véletlen tanulják az akadémia kadétjai ugyanazon a taktikai pályán.

**A taktikai felszereléshez tartozik (kommandózáshoz):**

* Egy nagy kaliber (gépfegyver vagy sörétes) a hozzá csatolt lámpával együtt.
* Elsősegélyláda
* Rablókulcsok zárak feltöréséhez (a páncélzat csukló részében megtalálhatók általában)

## Rendfokozatok

* Ügynök: terepen dolgozó, egyszerű "közkatona"
* Hadnagy: kommandózás vagy tűzoltás esetén osztagokat vezet, az ügynököknek osztogathat parancsokat, de nyomoz is, ha erre kérik
* Diszpécser: Ő a kakukktojás, mivel csak irányít az irodából, illetve vészhívásokat fogad
* Százados: háromféle specializációra bomlik ez a fokozat. A százados szakosodhat nyomozásra, kommandózásra vagy tűzoltásra, és a szakosodásához megfelelő akcióban számít főnöknek, általában legalább tizenöt-húsz hadnagy tartozik alá, akikre bármilyen feladatot kioszthat.
* Parancsnoki asszisztens: a főparancsnok jobb keze, ő jelen esetben Holly Boscorelli
* Főparancsnok: Az egység legfőbb vezetője és a működéséért felelős személy, aki jelen esetben Bradley Stone.

## Szabályzat

Az egység szabályzata arra épül, hogy az életmentés az első és legfontosabb, utána jön csak a rendvédelem, de természetesen mindent elkövetnek a bűnözők lekapcsolása érdekében is. Az átlagos mentősökhöz képest viszont fontos különbség, hogy a 717-es ügynök hatósági személy, így a közveszélyes, de az ellátást elutasító illuminált állapotú betegek például betehetők a Főnixbe, és kötelezhetők a későbbi ellátásra, akár a pszichológiai, pszichiátriai kezelésre is, ameddig annak a hatóságok szükségét látják. A bírói feladatot azonban külön szerv látja el.

A szabályzatban mérvadók a következők:

* Ügynökök Kódexe
* Csillagközi BTK
* A 717-esek belső szabályzata

## Vészhívások

Az egység hívószáma értelemszerűen a 717. A protokoll szerint a diszpécserek figyelnek a háttérzajokra, a betelefonáló lelkiállapotára és minden információt nyugtáznak, amit a hívás során kapnak. A 4W technikát külön tanítják a diszpécsereknek. Mit jelent ez? Where? What? Who? When? - magyarul a négy legfontosabb információ, hogy hol, mi, kivel és mikor történt. Ezeket minden hívás alkalmával meg kell tudakolniuk a diszpécsereknek.

A protokoll szerint a diszpécser megszakíthatja a hívást, ha valaki indokolatlanul foglalja a vonalat (nincs vészhelyzetben) - ez általában a diszpécser megítélése alá esik. A diszpécserek közevetlen felettese Holly Boscorelli parancsnoki asszisztens.